פולנים

.
| --- | --- |

קולאז' אישים פולנים ומפולין
 אוכלוסייה
 בערך 60 מיליון
 ריכוזי אוכלוסייה עיקריים
 פולין פולין 38,420,000   ארצות הברית ארצות הברית (כולל יהודים) 10,600,000   ברזיל ברזיל (כולל יהודים) 3,000,000   גרמניה גרמניה 2,500,000   קנדה קנדה 1,010,705 (כולל יהודים)   צרפת צרפת 1,000,000 (כולל יהודים)   בלארוס בלארוס 900,000   בריטניה בריטניה 630,000   ארגנטינה ארגנטינה 500,000   רוסיה רוסיה 273,000   אוסטרליה אוסטרליה 216,056   ליטא ליטא 212,800 – ממזרח לווילנה   אוקראינה אוקראינה 144,130   אירלנד אירלנד 122,585   נורווגיה נורווגיה 120,000   איטליה איטליה 109,018   שוודיה שוודיה 75,323   בלגיה בלגיה 70,600   ספרד ספרד 70,606   אוסטריה אוסטריה 69,898   הולנד הולנד 60,000   צ'כיה צ'כיה 51,968   לטביה לטביה 44,783 – בחבל לטגלה   דנמרק דנמרק 37,876   קזחסטן קזחסטן 34,057   דרום אפריקה דרום אפריקה 30,000   פרגוואי פרגוואי 16,748   איחוד האמירויות הערביות איחוד האמירויות הערביות 14,500   יוון יוון 14,145   איסלנד איסלנד 10,540   ונצואלה ונצואלה 9,000   פרו פרו 7,000   ישראל ישראל – מעל 1,200,000 יהודים יוצאי פולין ואלפי פולנים
 שפות
 פולנית, סורבית, קשובית, שלזית   בגולה:   אנגלית, גרמנית,פורטוגזית, צרפתית, רוסית, בלארוסית
 דת
 נצרות רומית-קתולית נצרות אורתודוקסית, נצרות פרוטסטניטית. בפולין קיימות גם קהילות של יהודים, מוסלמים (ממוצא טטרי) ודתות אחרות
 קבוצות אתניות קשורות
 עמים סלאביים  סורבים,קאשובים, צ'כים, סלובקים וסלאבים אחרים
פולנים (בפולנית: Polacy – שם ברבים: פולאצי, ביחיד זכר: Polak, ביחיד נקבה: Polka) הם עם וקבוצה אתנית סלאבית מערבית (לפי שפתה) שמולדתה היא פולין. מספר בני העם הפולני בפולין הוא 37,310,000 מתוך אוכלוסייה של 38,538,000 תושבי המדינה (לפי המפקד ב-2011). המושג מתייחס גם לכל אזרחי פולין, ללא הבדל מוצא אתני, כפי שנקבע בפתיח לחוקת רפובליקת פולין. המוצא האתני נחשב לעניין פרטי של כל אזרח.
בשנת 2002 מנה מפקד האוכלוסין בקרב תושבי פולין כ-253,300 בני "מיעוטים לאומיים" ו"אתניים". עם "המיעוטים הלאומיים" נמנים 147,094 גרמנים, 47,640 בלארוסים, 27,172 אוקראינים, 12,731 צוענים (בני רומה), וכן ליטאים, רוסים, סלובקים, יהודים, צ'כים וארמנים. הממשלה הפולנית מכירה רשמית כ"מיעוטים אתניים" בצוענים, למקה טטרים, והקראים.
בגבולותיה הנוכחיים של פולין כלולים כמה אזורים היסטוריים המאוכלסים כעת בפולנים: ויילקופולסקה (פולין גדול), מאלופולסקה (פולין קטן), מזוביה (בפולנית: מזובשה), שלזיה (בפולנית: שלונסק), פומרניה (בפולנית: פומוז'ה), קויאוויה (בפולנית: קויאבי), וארמייה, מזוריה ופודלסיה (בפולנית: פודלאשה).
לעם הפולני פזורה גדולה באירופה. חלקה מתגוררת באזורים שהשתייכו בעבר למדינה הפולנית בשלביה ההיסטוריים – באזורים שכנים בבלארוס, בליטא, באוקראינה, ברוסיה, ובצ'כיה, וחלקה הם מהגרים שהתיישבו בארצות השונות – כולל הארצות הנזכרות לעיל,  גרמניה, אוסטריה, צרפת, בלגיה, בריטניה, לטביה, רומניה, אמריקה הצפונית, אמריקה הלטינית ואוסטרליה.
בשנת 1960 כללה העיר שיקגו, באילינוי שבארצות הברית, את הקיבוץ הגדול ביותר של פולנים אחרי ורשה. בשנת 2012 נראה שניו יורק תפסה את המקום השני אחרי ורשה, עם 55,581 מהגרים מפולין, ו-163,269 אמריקאים ממוצא פולני. בשיקגו נספרו 45,959 מהגרים פולנים ו-126,346 אמריקאים ממוצא פולני. בימינו הריכוז העירוני הגדול ביותר של פולנים נמצא במטרופולין השלזי שבמרכזו העיר קטוביץ, עם 7 מיליון תושבים. פסטיבלים פולנים מתקיימים בערים בחו"ל בעלי ריכוז של תושבים פולנים כגון מילווקי, ויסקונסין, שיקגו, אילינוי ומלבורן באוסטרליה.
בסביבות שנת אלף שבט הפולאנים המערביים מוויילקופולסקה, שחי באזורים סביב גייץ', גנייזנו ופוזנאן הצליח לאחד סביבו שבטים לכיים נוספים תחת משפחת פיאסט ועל ידי כך הקימו את המדינה הפולנית הראשונה.
הפולנים כקבוצה אתנית מדברים את השפה הפולנית מקרב שפות ה"לכיות" המערב סלאביות. רובם משתייכים לדת הנוצרית הרומית-קתולית (95% מאזרחי פולין), ומיעוט מתוכם הם נוצרים פרוטסטנטים ונוצרים אורתודוקסים. בנוסף חיים בפולין יהודים, כעת בני מיעוט קטן ושהיוו לפני השואה מיעוט גדול, והטטרים-ליפקה שהם מוסלמים סונים. בפתיח חוקת פולין מצוינת אסירות התודה של הפולנים להישגי אבותיהם, ולמורשת הנוצרית שלהם. לפולין יש הסכם מיוחד המסדר את היחסים בין המדינה לכס הקדוש ברומא העומד בראשות הכנסייה הרומית-קתולית העולמית.